L 45/1412
SL
Uradni list Evropske unije
24.2.2022
KOMISIJA PILOTNI PROJEKTI
POGLAVJE PP 02 — EVROPSKE STRATEŠKE NALOŽBE (nadaljevanje) PP 02 21
(nadaljevanje)
PP 02 21 03
(nadaljevanje) Hkrati bodo lahko ponudniki, zlasti evropska mala in srednja podjetja ter zagonska podjetja, ki ponujajo okolju prijazne vrhunske tehnologije ali inovativne rešitve, deležni priznanja kot zaupanja vredni partnerji za sodobne digitalne rešitve za javne službe.
Pri razvoju projekta bi bilo treba uporabiti najnovejše standarde za načrtovanje storitev in potekati bi moral v dialogu s čim večjim številom deležnikov, med drugim javnih organov ter malih in srednjih podjetij iz vse Unije.
To bi prispevalo k modernizaciji javnih uprav po celotni Uniji in podprlo prizadevanja za zeleni prehod v Evropi z učinkovitejšim prevzemanjem inovativnih rešitev.
Gre tudi za pomembno orodje za udeležbo državljanov Unije.
Ta pobuda naj bi prispevala tudi k uresničevanju cilja Komisije, da se podpre digitalna preobrazba v korist vseh, tudi državljanov in podjetij.
Če bo uresničen v celoti, bo projekt pozitivno prispeval k uresničitvi naslednjih ciljev Unije: (a) digitalne strategije, (b) nove strategije za mala in srednja podjetja, (c) strategije za industrijo in (d) evropskega zelenega dogovora.
Pobuda bo pomemben vir informacij tudi za novi akcijski načrt za e-upravo, za katerega že potekajo pripravljalna dela, pa tudi odziv na naraščajoče digitalne potrebe.
Inovativna platforma za vladno tehnologijo in rešitve, ki jih bodo ponudila stroškovno učinkovita in okolju prijazna podjetja, bodo prispevala h gospodarskemu okrevanju Unije, ki bo odločilnega pomena po pandemiji COVID-19.
Pilotni projekt bo te cilje dosegel s kombinacijo dejavnosti od zgoraj navzdol in od spodaj navzgor ter neposredne raziskave mnenj državljanov.
Dejavnosti od zgoraj navzdol:
Cilj tega ukrepa je vključiti javne uprave v načrtovanje, da bi se spodbudilo usklajevanje njihovih strategij in načrtov za uvedbo digitalnih rešitev.
S tem bo projekt podprl poenostavitev javnih storitev in prispeval k trajnostnemu prehodu Evrope.
Pristop priprave scenarijev v kombinaciji z izmenjavo uspešnih primerov iz prakse bo uporabljen za razkrivanje dinamike hitro razvijajočega se ekosistema.
Opredeljeno bi moralo biti tudi, kdaj bi lahko uporaba digitalnih rešitev v javnih upravah in njihovo skupno naročanje ustvarila nove priložnosti za mala, srednja in zagonska podjetja.
Ta analiza bo v pomoč pri uporabi digitalnih rešitev v javni upravi za uresničevanje strateških ciljev Unije, med drugim boja proti podnebnim spremembam in digitalnega prehoda.
Dejavnosti od spodaj navzgor:
Cilj tega ukrepa je preučiti hitro rastoči ekosistem vladnih tehnologij, da bi zbral ideje, ki bodo javnim upravam v pomoč pri sprejemanju digitalnih rešitev.
S tem bo projekt podprl razvoj in uporabo skupne platforme za zbiranje izzivov, kjer bodo lahko druge javne uprave prispevale ali sodelovale v konzorcijih, ki bodo reševali posamezne izzive, ter pridobivale rešitve pri ponudnikih.
V piloti fazi bi morali biti ukrepi osredotočeni na zamisli, kako podpreti enega ali več ciljev Unije, omenjenih v strateških dokumentih, ki jih je Komisija predstavila leta 2020.
Na primer: izziv digitalnih inovacij, ki je bil začet s pilotnim projektom „Ponovna uporaba digitalnih standardov v podporo sektorju MSP“ in odobren v proračunu za leto 2019, je mogoče uporabiti kot vir navdiha, saj se je ta oblika izkazala za uspešno in je pritegnila obsežen ekosistem akterjev in inovativne zamisli (*).